Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, s spremembami in dopolnitvami) in 8. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 s spremembami in dopolnitvami) **Direkcija Republike Slovenije za vode** objavlja interni natečaj za zasedbo prostega uradniškega delovnega mesta za nedoločen čas s polnim delovnim časom in tri mesečnim poskusnim delom:

**PODSEKRETAR, šifra DM: 3101, (m/ž)**

**v Oddelku za trajnostno urejanje voda,**

**v Sektorju za razvoj in plan**

Lokacija opravljanja dela: Ljubljana.

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje na uradniškem delovnem mestu za nedoločen čas v organu državne uprave ali drugem organu, ki je po sporazumu z Vlado RS vstopil v interni trg dela in izpolnjevati naslednje pogoje:

- visokošolsko univerzitetno izobraževanje (prejšnje)/visokošolska univerzitetna izobrazba (prejšnja) oziroma specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) oziroma magistrsko izobraževanje (druga bolonjska stopnja)/magistrska izobrazba (druga bolonjska stopnja);

- najmanj 6 let delovnih izkušenj;

- obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi petega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij. Predpisane delovne izkušnje se skrajšajo za eno leto v primeru, da naloge na tem delovnem mestu opravlja javni uslužbenec, ki ima opravljen pravniški državni izpit oziroma pravosodni izpit.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Prijava, ki se obvezno posreduje na predpisanem obrazcu oz. Vlogi za zaposlitev, mora vsebovati:

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
* pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu; pisno izjavo kandidata o zahtevani stopnji izobrazbe na delovnih mestih na katerih je opravljal delo pri posameznem delodajalcu;
* pisno izjavo kandidata, da ima v organu državne uprave ali drugem organu, ki je po sporazumu z Vlado RS vstopil v interni trg dela, sklenjeno delovno razmerje za nedoločen čas;
* pisno izjavo o izpolnjevanju pogoja glede uradniškega naziva, iz katere je razviden naziv, ki ga kandidat ima;
* pisno izjavo kandidata o opravljenem obveznem usposabljanju za imenovanje v naziv;
* pisno izjavo, da za namen tega postopka dovoljuje da kadrovska služba DRSV pridobi podatke iz zgoraj navedenih alinej iz centralne kadrovske evidence oziroma iz kadrovske evidence organa, v katerem opravlja delo.

Delovne naloge izbranega kandidata na delovnem mestu bodo:

* neposredna pomoč pri vodenju strokovnih nalog na delu delovnega področja,
* vodenje projektnih skupin,
* vodenje in sodelovanje v najzahtevnejših skupinah,
* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog.

Prednost pri izbiri bodo imeli kandidati, ki imajo znanja in izkušnje na področju izdaje mnenj s stališča upravljanja z vodami, poznavanje upravnih postopkov in predpisov s področja okolja in prostora, poznavanje delovanja in sodelovanje s pristojnimi državnimi in lokalnimi organi. Prosimo, da slednje kandidati obvezno označijo v obrazcu »Vloga za zaposlitev«, pod točko 4. d).

Izbrani kandidat bo premeščen na delovno mesto podsekretar za nedoločen čas, s polnim delovnim časom ter razveznim oziroma odložnim pogojem, da uspešno opravi poskusno delo v trajanju treh mesecev. Delo bo opravljal v Direkciji RS za vode, Hajdrihova ulica 28c, 1000 Ljubljana, v Oddelku za trajnostno urejanje voda, v Sektorju za razvoj in plan, v nazivu podsekretar.

V izbirnem postopku se bo strokovna usposobljenost kandidata presojala na podlagi navedb v prijavnem obrazcu, priloženih pisnih izjavah in drugih dokazil, na podlagi razgovora s kandidatom oziroma s pomočjo morebitnih drugih metod preverjanja strokovne usposobljenosti kandidata. V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno prispele prijave in le tisti kandidati, ki izpolnjujejo natečajne pogoje.

Kandidat vloži prijavo obvezno na obrazcu »Vloga za zaposlitev«, ki je priloga objavi tega internega natečaja v 8 dneh po objavi (do 3.5.2024 do 23:59 ure) na osrednjem spletnem mestu državne uprave GOV.SI, na naslov: Direkcija RS za vode, Mariborska cesta 88, 3000 Celje. Prijavo lahko pošljete tudi po pošti z označbo »za interni natečaj – podsekretar, šifra DM 3101, številka: 11002-34/2024.

Kandidate bomo o izboru pisno obvestili v osmih dneh po opravljeni izbiri. Obvestilo o končanem izbirnem postopku bo objavljeno na osrednjem spletnem mestu državne uprave GOV.SI.

Informacije o izvedbi internega natečaja dobite vsak delovni dan od 10. do 11. ure na telefonski številki (01) 478 3163, ga. Sonjo Brumat, informacije o delovnem področju na telefonski številki (01) 478 3140, ga. Tina Mazi.

Opomba: V besedilu internega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.